Návrh
NARIADENIE VLÁDY
Slovenskej republiky
z  . . . . . . . . . . . . 2006,

ktorým  sa vydávajú stupnice platových taríf zamestnancov 
pri výkone práce vo verejnom záujme 
 
Vláda Slovenskej republiky podľa § 28 ods. 1 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov nariaďuje:

§ 1
Toto nariadenie vlády ustanovuje platové tarify v stupniciach platových taríf  vypracované v nadväznosti na Kolektívnu zmluvu vyššieho stupňa dohodnutú na rok 2006. 

§ 2
Zamestnancovi pri výkone práce vo verejnom záujme od 1. júla 2006 patrí tarifný plat v sume platovej tarify podľa základnej stupnice platových taríf zamestnancov pri výkone práce vo verejnom záujme ustanovenej v prílohe č. 1, podľa osobitnej stupnice platových taríf vybraných skupín zamestnancov ustanovenej v prílohe č. 2 alebo podľa osobitnej stupnice platových taríf učiteľov vysokých škôl, výskumných a vývojových zamestnancov a zdravotníckych zamestnancov ustanovenej v prílohe č. 3.  Pedagogickému zamestnancovi pri výkone práce vo verejnom záujme od 1. júla 2006 patrí platová tarifa podľa stupnice ustanovenej v prílohe č. 4.  

§ 3
Zrušuje sa nariadenie vlády Slovenskej republiky  č. 204/2005 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme. 

§ 4
Toto nariadenie vlády nadobúda účinnosť 1. júla 2006.